Ce spun profesorii despre noua programă școlară: "La clasele primare eu aş merge mai mult pe partea de joc".
Noua programă școlară va implementa și strategia de digitalizare a educației. Copiii vor învăța cum să folosească tehnologia la fiecare materie în parte. Cu toate acestea, 400.000 de elevi, din totalul de 3 milioane nu au acces la internet.
Evaluarea Națională ar putea veni în anii viitori cu o probă în plus. Una de abilități digitale.Noutatea vine în urma strategiei de digitalizare a educației, aflată în dezbatere publică până pe 15 februarie. Și asta nu e tot. Apar modificări și în programa pentru elevii din clasele primare.Copiii vor învăța cum să folosească tehnologia la fiecare materie în parte.Cu alte cuvinte, nu va fi doar o oră obișnuită de TIC.Magdalena Iacob este profesoară de geografie și istorie, la școala Gimnazială "George Coșbuc" din Costanța. Ea spune că pe elevii din clasele 1-4 i-ar ajuta ca modul de predare să fie prin joc."La clasele primare eu aş merge mai mult pe partea de joc. Este ceea ce le place, jocul educativ, nu orice fel de joc şi e mai atractiv pentru ei. Aşa aş dezvolta competenţele digitale la clasele mici", a explicat Magdalena Iacob. Rareș Voicu, președintele Consiliului Elevilor are însă unele îndoieli.El se teme ca urmatorul ministru nu va continua proiectele găsite în minister."Grija mea este legată de responsabilitatea pe care o vor avea viitorii miniştri cu privire la implementarea acestei strategii chiar dacă nu este cea creată de ei. Miniştrii noi au făcut rabat de tot ce au făcut cei dinaintea lor şi de lucrurile bune chiar şi au preferat să ia totul de la zero.", a spus Rareș Voicu, președintele Consiliului Elevilor.Oricum ar fi, nu ar trebui să ne așteptăm la rezultate imediate. Strategia ar putea fi implementată abia la sfârșitul anului 2021.